 Xeerkii hore ee Qarammada Midoobay QM ee dhaqan galay November 16, 1994, dawladdii Soomaaliyeedna saxiixday December 10, 1982, waxayna ansixisay July 24, 1989, waxa uu dhigayaa in dalalka leh xeebaha ay xaq u leeyihiin aagga badda oo fogaantiisu xeebta u jirto 200 Nautical miles una dhiganta 370 km oo loo yaqaan Aagga Gaarka ah ee Ganacsiga EEZ Exclusive Economic Zone waxaana xeerkaasi dalalka xeebaha leh, xaq u siinayaa in ay aagaas ka kalluumaystaan, macdan iyo shidaalna ka baartaan oo aan cidkale kusoo xad gudbi karin. 